
I. Ton i riječ. 


Već su nam često dokazali, izrabivši najveću 
učenost, da za programnu muziku nema estetskoga 
opravdanja — neprijeporno su nam to dokazali. A ne 
treba sumnjati, da će još koji taj manje ili više muzi- 
kalni aspirant filozofije čvrstom pesnicom kidati često 
već prekinutu životnu nit programne muzike u ime 
uzvišene umjetnosti. Bez obzira na to uspijeva, buja 
i cvate proklijala vrsta umjetnička mirno dalje, | kao 
da za nju vrijede Nietzscheove riječi: 

»Zalud, zalud vješate me! 
Smrt? Ta umrijet ja ne mogu!“ 

Tako je baš: ona ne može umrijeti; onaj, koji bi 
htio, da je zaista posvema zatre, trebao bi, da se 
odvaži.da iščupa i iskorijeni sve, što se muzikom 
zove. 

Jer je korijenje programne muzike tamo, gdje je 
korijenje cijele muzike; nije ona umjetno gajena na- 
metnica na stablu muzičke povijesti, već je svježa 
i snažno izrasla grana, — mćžda najzdravija i naj- 
sposobnija za život od svih; na svaki način na toj 
grani nema više čvorova i kvrga nego na ostalima. 

Ako običajno ime ovoga ogranka, što se danas 
bujnije zeleni nego igda prije, zvuči još mnogima 
sumnjičavo, nije to zbog same stvari, već zbog površ- 
nosti, kojom ga obično promatraju, zbog lakomislenosti, 
koja je samo na sramotu ,narodu pjesnika i mislilacać, 
lakomislenosti, koja se pokazuje, kada se zabacuje 
cijelo to pitanje — kao što na žalost i mnogo drugih 
za sada umjetničkih — s nekoliko zlo shvaćenih krila- 

tica ili suhih poluistina. Tako se uobičajilo, da se uz 
riječ ,programna muzika“ sasvim krivo vezuju imena 
majstora Berlioza i Liszta. Kada uz riječ ,fuga“ po- 
mišljamo na Bacha, a uz riječ ,simfonija“ odmah na 
Beethovena, to nas pritom zavodi vazda bar neko 
tamno osjećanje, da nedohitni vrhunci ,Bachovske 
fuge“ i ,Beethovenske simfonije“ ne iskaču sasvim 
nenadano iz nepreglednih ravnica, već da je oko 
njih mnoštvo manjih brežuljaka, nad koje se oni 
majestetski ispinju kao prirodni zaglavak. Nije tako 
u progrannoj muzici. Drže, da je ona isum, koji je 
nastao u to i to doba, da je to neka nezakonita po- 
sebna vrst umjetnosti, koja postoji tek iza pojave 
ekscentričnoga Francuza i genijalnoga pianiste. a ta 
okalupljena umjetnost nema veze ni sklada s ostalim 
proizvodima muzike. Tom osnovnom zabludom, tim 
izvraćanjem činjenice, da je pojava programne mu- 
zike baš tako osnovana u biti razvoja muzičkoga, 


Kao i pojave svih drugih grana njezinih, pripravljalo 


se polje cijelomu nizu novih zabluda, a olakšala: se 
borba protiv umišljene podređene umjetnosti, osolito 
nzaslijepljenim doktrinarima“. No nije velika šteta. što 
nastaje samoj muzici od takovoga neshvaćanja. Kao 
što protiv mnogih izvanjskih utjecaja, tako se poka- 
zala svaka umjetnost imunom protiv otrovnih klica 
izvraćenoga shvaćanja i protiv bacila nespoznavanja. 
Ako se majstorsko djelo ustali prije ili kasnije, i ako 
je to od važnosti često za njegova tvorca, sa staja« 
lišta umjetnosti, to je sve jedno. Ne trp» od toga u 
prvom redu umjetnost i umjetnici sami, već oni koji 
proživljavaju umjetnost. ' 

Svakoj je umjetnosti svrha, da uzdiže dušu, ćud i 
duh, da obogati nutarnjost ljudi, da pobuđuju slast i 
radost. Sasvim raznoliko ostvaruje se to uadizinje 
duše. Kako se livada osvježuje sjajem sunca i blagim 
lahorom, tako se ona iza kiše i divlje oluje pokazuje 
ljepšom. 

Kako je to čudnovato, da čovjek svagda ne ispruža 
čeznutljivo ruke svoje prema božanskom daru, da 
pušta, neka mu tako često otmu radost za umjetnost 
izbleđelim teoremima i slijepo prihvaćenim predrasu- 


"dama! 


Teoretska mudrolija i skučenost pogleda su nepri- 
jatelji, koji u mnogočemu prevare toliko slušatelja 
muzike, a ovi se — kako iskustvo uči — baš osobito 
lako daju zavarati, kada se radi o proizvodima tako 
zvane programne muzike. 

Sta je pak ta programna muzika? 

Nigdje ne osjećamo potpunije istinitost Goetheovih 
riječi: ,Covjek nikad ne spoznaje i ne uživa, a da 
ujedno i sam ne producira“, nego kada slušamo mu- 
ziku. Kompozicija se pričinja ravnodušna, bezvrijedna, 
kada nam ne daje ono, što nas pobuđuje, da, sami 
produciramo, kada nam ,ništa ne kaže“. Mnogo toga 
može kompozitor učiniti, da nikne u našim dušama. 
On može tamo pobuditi izvor općenitih nevbjašnjivih 
čuvstava, razdragati nas njihovim žuborom, koji buja 
i postaje žuborivim potokom, bučnom rijekom, morem, 
a mi ćemo u valove njegove zaroniti puni sreće. No 
ne svagda. pače samo rijetko uspijeva kompozitoru samo 
to jedno, da duša zaroni u val općenitih čuvstava; 
on se većinom laća još nečega većeg: on oživljava 
u duši našoj čudnovati svijet bajki, pun tisuća likova, 
on nam otvara carstvo fantazije. A time je u pove- 
ćanoj mjeri začela produktivna djelatnost vezana uz 
uživanje. . ' 

U koliko to onda ide pravim putem prema jasno 
spoznanom cilju, to zavisi sasvim o vrsti kompozicije ; 
o namjeri njenoga tvorca Nije tek u 
danima najmlađih, iza djelovanja ,prevratnika“ Ber- 
lioza i Liszta, već od prapo etka služio vjerni provoilič 
duši. koja je poticana da izgrađuje i da uobličuje, 
provodič, koji joj je kazivao putove u nepregledne 


dalji fantazije, provodič, koji je sigurno i lako vodio 

najzakučastijim stazama, da ona može naći naj- 
skrivenija mjesta i najtajenstvenije kutove: taj je 
provodič riječ — riječ, s kojom je ton još prije, nego 
se dovinuo (a kolikim naporom!) do samostalnoga 
čara, bio tijesno združen, po prirodi se s njom stopio. 

A kada se ne pušta, da ton sasvim sam djeluje na 
nutarnjost čovjeka, kada se bilo kakovim vanjskim 
sredstvima to djelovanje upravlja u određenom smjeru 
1 tendenci, — tu je već programna muzika. 

Potome bi valjalo tako reći svu vokalnu muziku 
ubrojiti u tu vrstu? ' 

U najširem smislu svakako! Nebrojeni su primjeri 
vokalne muzike, gdje tonovi polučuju tek smisao, 
intenzitet pače upravo slikoviti učinak uz pomoć riječi, 
gdje bi mnogo izgubili od svojih izražajnih podobnosti, 
kada bi nestalo te potpore. 


Ta okolnost, što u vokalnoj muzici služe baš tonovi 


tome, da se produbi interpretacija riječi, a ne obratno, 
ne važi tu ništa. Jer nema vokalnoga djela, koje -ne 
bismo mogli prikazati sasvim instrumentalno i koje 
se — ako današnju literaturu pregledamo — dosta 
često i ne izražava instrumentalno; ta ima ,klavirskih 
izradbi“ i drugih preradbi ,bez teksta“ od jednostavne 
pjesme sve do najveće muzičke drame. A niiko ne 
će ozbiljno poreći, da se uz čisto instrumentalnu 
izvedbu vokalnog djela gubi više ili manje podob- 
nosti dojma, pače, da to djelo može postati mjestimice 
(ako ne posvema!) nerazumljivo — pretpostavimo li, 
da na riječi nijesmo šutke pomišljali. Muzika je vazda 
zadržala svijest o svojoj iskonskoj zajednici s riječi, pa 
što se slobodnije i što se više zasebno nastojala 
razviti instrumentalna muzika, u što se većim 
dimenzijama ona raširivala, to se jasnije očitovalo, da 


je njezina samostalnost samo uvjetna, to je silniji bio. 


zbog razumijevanja zahtjev, da riječ vodi. Kako je to 
vodstvo od vajkada bilo udešeno, a nigda ga nije 


posvema nestalo, to neka prikaže letimični pregled 

muzičke povijesti, koji ćemo preduzeti s tom namjerom, 
da istaknemo i razmotrimo niz onih važnih tvorbi 
naših majstora, u kojima riječ otvara zadnja 
vrata za shvaćanjeipotpuni užitak umjet- 
ničkog djela, ukojimajeriječ poželjna, pa 
i potrebita, da se posvema razotkrije, ono, 
što je pokretalo dušu kompozitorovu, što 
gaje ponukalo, da stvara. 


II. Stari i kontrapunktisti. 


Nije dug pui, koji treba da prevalimo. Od svih se 
umjetnosti muzika najkasnije razvila; elementi, koji. 
u svojem sklopu čine našu umjetnost, su proizvod 
zadnjih 4 ili 5 stoljeća. Sto je davnije od toga, što . 
pripada najstarijemu kršćanskomu vremenu, to je za 
nas mrtvo, a možda i nije bilo nigda istinski živo. 

Kako je zvučala muzika predkršćanskoga. doba, 
ne možemo predočiti nikakovim sredstvima. Pa imuzika 
u Grka ostat će nam neprozirnom tamom, ma da nam 
je sačuvano mnogo vijesti o njezinim osebinama. 
Znamo, da je u doba cvata muzičke umjetnosti u Grka 
pjesnik i muzičar bio jedna osoba. Riječ i ton djelovahu 
u najtijesnijoj zajednici, smjerahu jednom cilju. Doskora 
su potom nastojali, da iz umjetnički bujno razvijenog 
govornog pjevanja izviju posebni muzički elemenat, 
pa da ga iskoriste za sebe na svakovrsnim instrumen- 
tima. I gle čuda! Što je tako postalo, bila je programna 
muzika. ' ' 

Zapravo to i nije čudnovato: jer se samo sobom 
nametalo to, da se pojave prirodne, junaštva i tisuće 
stvari, što ih je umjetnost riječi i tona odabirala svojim 
predmetom, pokušaju prikazati possestvom samoga 
tona, koji su spoznali vanredno punim draži i izražaja. 
Tako je znameniti Timotej (350. pr. Kr.) prikazao 
morsku oluju i boli Sameline ; tako je naslikao Timosten 

(250. pr. Kr.) i boj Apolona sa zmajem u pet stavaka, 
kojima su sadržaji, programatski nazvani: 1. Bojna 
muzika; Apolon izlaži na bojno polje; 2. Zaziv zmaja; 
3. Boj; 4. Smrt nemani uz strašno siktanje; Đ. Pobjed- 
nička pjesma. Ta vijest postaje nam još kurijoznijom, 
kad saznamo, da je kompozicija bila određena za 
— solo-frulu! 

Notosu sve samo općenite obavijesti o grčkoj muzici ; 
kakova je ustrojstva ona bila, to ne možemo nikako 
da si predočimo. 

Jadovito stvorenje, pod knutom ispraznih spekulacija 
marnih i učenih monaha, bila je muzika u prvim 
stoljećima kršćanskoga doba. Nije ona više umjetnost 
već suha nauka. Premašivši nezgrapni organum i grubi 
diskantus počinje se pomalo izvijati iz prastanja. 
Crkveni premeti, svlmizacija i menzuralna muzika bili 


su tlo, na kojemu je mučno dalje životarila ta 


zakržljala biljčica. Razvio se kontrapunkt 14. stoljeća 
sa svojim učenim cjepidlačarenjem i — rekbi — 
umjetnosti neprijateljskim tendencama, — bila je to 
svakako muzika, koje uz najbolju volju ne možemo 
probaviti. No ipak znači ono ,grubo, ledeno prvo 
proljeće kontrapunkta“ svojom kvantitativno znatnom 
produkcijom znatan napredak: svojstva i podobnosti 
zvučnog materijala svjesno se istražuju, a dijelom se 
instiktivno otkrivaju i ustaljuju; stvara se u neku 
ruku građa i oruđe za umjetnički rad potonjih stoljeća. 
Od vremena do vremena susrećemo u pojedinim 
ograncima muzičke povijesti vazda ponovno slične 
epohe, u kojima je dobitak trajno živih djela samo 
malen, usprkos bujne produkcije, a znamenovanje je 
njihovo u tom, da se obrtnička, tehnička strana, da 
se umjetnička sredstva i njihova uporabivost obja- 
šnjavaju i dotjeruju. Na kraju takovih epoha redoyno 
se pojavljuju Siegfriedi, koji silnim zamahom mača 
rascijepljuju nakovanj, pa ,formu“, koju je mnogi 
žustri majstor obrtnik brižno tesao i blanjao, razdiru 

ni tako podupiru vrijednote“ svojih ,novih ideja“. Za 
pravo oni ne uništiše ništa; zapravo ne dolaze oni 
zato, da, razgrađuju već da ,upotpune“. 

Početkom starije holandske škole (oko 1400.) razvi- 
tak se muzike skrenuo novom stanju. Prestaje pomalo 
diktatura učenog svećenstva u stvarima muzičke 
umjetnosti i teorije; praksa traži pravo svoje protiv 
teorije, koja nema više šta da propisuje, već mora 
spješiti za praksom (od toga je doba vazda tome: tako 
bilo); najprije zastruji poezija svjetovne muzike, pa 
prezrenoga i zapostavljenoga pučkoga pjevanja živo- 
tvorno tvorbama umjetničke muzike, uhjevajući u njih 
svježe krvi i nove životne snage. ' 

Druga holandska škola (1450.—1550.) stvara onda 
polifoniju kanona i fuge, onom veličajnom jedno- 
stranošću i iserpljivanjem cijele sile, kako .e to na 
slični način vazda zbivalo u epohama, u kojima su 
nastajale forme. Njihovo je stvaranje uvjetovano rado- 
vima predšasnika, zanosi se duhom kulture na izmaku 
srednjega vijeka, koji je spoznavao čovjeka ,tek u bilo 
kakovoj formi općenitosti“, a po svom karakteru je 
to stvaranje u blizom srodstvu s arhitekturom, koja 
bujno cvate, to je ,umjetnost zvukovnoga graditeljstva“. 
'Tekar kada na izmaku renesanse dovrši čovjek 
oslobođenje svoga individua, svoju emancipaciju, 
svraća se muzika opet poeziji, da od sada uz bok 
njoj procvate sve krasnije. ; 

Ipak već u onih starih majstora klasičnoga kontra- 
punkta nailazimo prigodice mjesta, u kojima je po- 
sebno međusobno djelovanje riječi i tona, a te momenie 
ne smijemo ovdje puštati neopaženim, kada je posebni 
njihov izraz, kako ga mi shvaćamo, djelomično već 
i od savremenika ovih majstora shvaćan u posve jed- 
nakom smislu. Ima tomu jasnih i uvjerljivih svjedo- 
čanstava. Tako opisuje Glarean, kako je Josquin de 
Pršs u svojem motetu ,Planxit autem David“ van- 
redno izrazio plač. Johannes Otto razabrao je u istoga 

majstora (Huc me sidereo) ,lice mukotrpnoga spasitelja 
naslikano tonovima potresnom jasnosti“, a u posve 
jednostavnom nizu tonova, što se ponavlja od stupke 
do stupke, da prikaže ,Miserere mei Deus“, raspo- 
znaje ,neprestano zazivanje u najtežoj nevolji duše“. 
Takovih odlika nalazimo i u Gomperta, učenika i 
duševnoga nasljednika Josquinovog: u jednom psalmu 
izvija se pred nama mirno uzlazni hod najveće jed- 
nostavnosti — a koliko duboko i lijepo znamenovanje 
polučuje on riječima ,Ad te levavi oculos“. 

A kako ima u duhovnim kompozicijama onoga 
doba mnogo takovih pojedinosti simboličkih, koje su 
često .umetnute zbog jedne jedine riječi, a vazda su 
stvorene dubokim pjesničkim osjećanjem, tako se u 
svjetskoj muzici sve oštrije isticao momenat, koji je 
bio određen, da kasnije toliko važi: oponašanje 
prirodnih zvukova i karakterističnih štropota, predo- 
čivanje osobitih pokreta, jednom riječi: zvukovno 
slikanje. 

I za to ćemo naći u Gomberta zanimljivih primjera, 
tako u često spominjanom znamenitom njegovom 
»Ptičjem motetu“ (Le chant des oiseaux), gdje on 
smiono oponaša dragosni cvrkut ptica (car la saison 
est bonne!). Gomberta je u tom genreu još premašio 
duhoviti njegov saučenik Clement Jaunequin, koji je 
bio vanredni vještak stavka; od njega ima vokalne 
programne muzike, koja je djelomice najčudnovatnije 
smiona. Nije on samo poput Gomberta (i nekih drugih) 
vrlo uspješno upotrebio ptičji pijev (u ,lvalouette“), 
nije on samo napisao vesele, vanredno slikovite lovske 
scene (,La chasse au ličvre“ i dr.), on je nastojao 
prikazati uličnu vrevu u Parizu (,Voulez ouyr les 
cris de Paris“), pa je krikove trgovčića i kramara 
takoreći kondenzirao u muzičke motive i tako načinio 
vrlo živu zvukovnu sliku. CČizmokrpe, prodavači žigica, 
peciva i riba, svi su oni u toj slici, a svaki je nacrtan 
svojom karakterističnom kadencom, što ju je očito 

autor osluškivao u životu. Još je jedno djelo ove vrsti 
napisao Jannequin, a to je , La bataille“. Potpunu sliku 
boja hoće on tu da izradi: primicanje četa s bubnje- 
vima i frulama, grmljavinu topova, kreševo sabalja, 
prasak pušaka, signale i zapovijedi, uzmak neprijatelja 
i konačno pobjedničko urlanje: ,victoire, victoire au 
noble roy des Francais!“ — Jannequinu uspijeva i naj- 
objesnija komika u pjesmi ,Le caquet des femmes“. 
A sve je to napisano samo za ljudska grla i to 
u umjetnom, strogo polifonom stavku. Važno je da se 
zapamti, kako je prvi znatni kompozitor, koji se 
usmjelio, da upravi fantaziju slušača u sasvim odre- 
đenom, po riječi jednoznačno označenom smjeru, koji 
je nastojao, da komponira ,deskriptivnu“ muziku, 
kako je taj kompozitor bio majstor tehnike, 
a k tomu glavica puna misli. Za sve kompozitore, 
kojima ćemo se u našem razlaganju zanimati, moći 
ćemo to isto utvrditi. Predavati općenite osjećaje 
i ugođaje slušateljima uspjet će i kompozitor osrednjih 
sposobnosti; ali osjećanje i fantaziju upraviti sugestiv- 
nom snagom sasvim određenim ciljevima, to može | 
samo onaj, koji raspolaže prvorazrednim sposobnostima 
uobličivanja 1 zamišljanja. Ako sam govorio o ,pot- 
pori“, koju podava riječ muzici, ne valja misliti, da je 
ta potpora kao pokretalo muzike, već kao pridometak, 
koji promiče shvaćanje slušatelja. Pjesnička riječ (ma 
u kojem se obliku upotrebi) djeluje u tom slučaju 


. poput leće, kojom se sabiru zrake muzičke i uprav- 


ljaju — prema intencijama kompozitora — jednoj 
točki; no riječ nije podobna, ai nije njezina zadaća, 
da stvori te zrake ili samo da ih učini 
svjetlijima. 

š Ovo je temeljna važna činjenica, na koju želim 
unapred podsjetiti već tu, gdje nam je ispitati i raz- 
motriti razvitak instrumentalne muzike, kada je po- 
stajala samostalnom, kako se u toku toga razvitka 
snaša riječ i ton. ' 

III. Instrumentalna muzika. 


Voka'na je muzika trebala mnoga stoljeća, dok se 
od grubih početaka dovinula do visine Palestrinine 
umjetnosti. Dugo je spriječavala porast njezin pedantna 
teorija puna predrasuda, dugo se ona opirala utjecaju 
muzičkoga praizvora: pučkoga pevanja. Instrumen- 
talna je muzika imala već u početku povoljnije 
preduvjete: kada se počela razmahivati krilima, već 
je bio skršen utjecaj diktatorskih tevretika, a naj- 
tješnjije veze vezivale su je uz pučko pjevanje, ona 
je isprva bujala gotovo samo na tom području. Ako 
je ipak minulo mnogo vremena, dok se ona dovinula 
do umjetničkih tvorbi i pravoga procvata, bilo je 
tome raznovrsnih razloga, a najvažniji je od tih bio 
taj, što je bilo vanredno tegotno da instrumentalna 
muzika sama svojom snagom izgradi razumljive 
izražajne forme. Ritam plesa i koračnice. u pučkoj 
muzici sam po sebi nije se mogao razviti; treba mu, 
da dopre do te mogućnosti, u neku ruku kvasca, a 

.to su bile slobodnije forme, koje su pokušavali iz- 
građivati tijesno se prislonivši uz vokalnu muziku — 
najprije na orguljama i klavihordu — a bile su to: 
fuga, kancona i kompozicije, koje su skladane široko 
i gravitetski na način moteta, prozvane ,suonatama“. 
Promicanje obih ovih elemenata polako se zbivalo, a 
i bez prave sigurnosti. Smjernice i granice instru- 
mentalne muzike nijesu bile unapred označene u toj 
mjeri, kako su ih imale u sebi sve druge umjetnosti 
već po prirodi. Ta se muzika mogla rasprostrti u 
svakom smjeru, u koliko se može uhom uhvatiti, 
osjećanjem i fantazijom shvatiti — u koliko se može 
razumjeti. Razvitak njezinih izražajnih formi morao 
je dakle da bude vazda u vezi s kulturom shvaćanja 
i slušanja, k kojoj se dovinula zrelija vokalna muzika. 

Upravo u ono vrijeme, kada se instrumentalna 

muzika odvojila od vokalne, uvečavalo se ,musičko 

shvaćanje“ novim, vanredno intenzivnim utjecajima, 
koje je uho ljudsko poprimilo po operi (koja je 
nastala oko 1600.), po novom melodijsko harmonijskom 
stilu, dakle opet po muzici, koja se oslanja na 
pjesništvo, po muzici, kojoj je upravo bila namjera, 
da ne prijeđe granice, koje joj podaje izražaj govora. 

Zbog toga je sasvim razumljivo, da među onim 
prvim instrumentalnim kompozicijama nalazimo 
mnogo njih, kojima pomaže shvaćanje karaktera, 
spoznavanje sadržine već pjesnički naslov. No u drugu | 
ruku nije čudo, da su oni prvi majstori instrumen- 
talne muzike tek vrlo malo spoznavali izražajnu . 
sposobnost svojih primitivnih pjesmotvora, pa su 
katkada nemogućnosti zahtijevali od fantazije, koja je 
trebala da stvara po muzičkom osjećanju. Tako, 
zahtijeva Froberger (1610.—1667.), da mi u njegovim 
većinom sasvim  prostodušnim skladanjima  raspo- 
znamo vožnju po Rajni sa svakojakim nepogodama 
ili pače čitave razbojničke pripovijesti. 

“Razmjerno su se najmanje brinuli Talijani, da 
pjesnički smisao svoje instrumentalne muzike objasne 
eventualno pomoću riječi. Taj pjesnički smisao svakako 
nije mnogo važio; tu je muziku pronicala više radost 
nad zvukom u opće draž gracijozne igre s tonovima 
i instrumentalne tehnike. Ono, što je Mattheson 
mogao kazati gotovo jedno i po stoljeća kasnije o 
ondašnjim talijanskim klavirskim sonatama, to vrijedi 
već i za prve proizvode Talijana na tom području: 
nTe skladbe vole da ih se dira, nego. da one diraju, 
t.j. one smjeraju više za tim da pokreću prstima 
nego srcima.“ To može da bude posve lijepo, ali iz 
toga se razvija većinom krparija, ai nije to prirodno. 

Protivno od te krparije, težila je francuska muzika 


za organičkom izgradnjom dakle prirodnosti, ona je 


nepokolsbivo zadržavala plesovni stil koji je u 
17. stoljeću siln» ovladao cjelokupnu muziku Francuske 
— sasvim u duhu vremena. Samodopadno poigra- 

vanje tonovima u okviru raznovrsnih plesnih formi 
nikako ne bi dostajalo živahnom, fantastičnom smislu 
Francuza, oni nijesu voljeli muziku ,bez sadržaja“, 
pa su tako pridavali finim i dražesnim zvukovnim 
nizovima svu silu pjesničkih predodžbi i slika, kako 
su već bili navikli tako postupati gledajući opere 
pune plesova i čudnovate, presjajne operne balete. 
Chambonničres i Couperin (njima se onda priklonio 
Rameau) su glavni predstavnici ove pjesničke instru- 
mentalne muzike, koja je u glavnom klavirska 
muzika. Sve do današnjega dana sačuvala je svoju 
draž koja je vrlo uspjela karakterna, ugođajna sličica, 
sličica krajine ili genresličica Couperinova. 

Njemačka je imala da, razvije crkvenu, instru- 
mentalnu muziku. A to se zbilo u glavnom na 
osnovi protestantskog korala, koji ozvanja u djelima 
mnogih orguljaša-majstora svojim bogatim osjećajnim 
sadržajem. U ostalom vremena puna ratne vreve i 
krikova nijesu bila prikladna, da u njima dozriju 
vrednote umjetničke, a zbog toga je svjetovnom muzikom 
u Njemačkoj potpuno prevladao talijanski i francuski 
duh gotovo jedno stoljeće. Ona životari doduše u 
formalnom obziru, no.ne kroči napred u onom, što 
se tiče pjesničke snage, već se konačno na skretu 
stoljeća (1700.) izvije u suho filistarstvo ,Biblijskih 
historija“ Johanna Kuhnaua, 

Tko govori o programnoj muzici i hoće da razloži, 
da on ne priznaje s drugim svijetom Berlioza ,izu- 
miteljem“ ove vrsti muzike, taj često upućuje na 
to, da je ,već“ stari Kuhnau, neposredni predšasnik 
Bacha, pisao programnu muziku. Ovakovo upući- 
vanje može na žalost prije povećati nejasnoću, koja 
o tom predmetu općenito vlada. Kada bismo pri- 
znali ,Historije“ dobrog starog kantora pravom pro- 
gramnom muzikom, onda bi imali potpuno pravo oni, koji 
žele cijelu vrstu zbog umjetnosti odbaciti prezirnim 
smijehom. 

Razgledajmo za čas biblijske sonate. U: predgovoru 
nnaklonom čitaocu“ upućuje Kuhnau, da on nije 
prvi ,došao do tih intencija“. No time, što podsjeća 
na Frobergerove ,Battailles“, ,Vodopade“ i slične 
djetinjarije, odaje već, da nije odabrao baš spretne 
uzore svojim djelima. Da je pokročio stranputicom, 
razbira. se sasvim iz posvetnih riječi (svojemu ,vrlo 
poštovanom gospodinu i patronu“). Veli on tu među 
ostalim: ,Evo kopija nekih slika, kojih je originale 
izradio majstor nad majstorima, koji stoluje u svje- 
tlosti, pa ih osvjetlio takovim svijetlom, da te slike 
moraju bez prestanka zboriti i ozvanjati“. (Prije toga 
je govorio na široko i učeno prema običaju vremena. 
o memnonovim. stupovima). ,Razumijevam pod tim 
slike i historije, koje je zasnovao duh sveti. Ove sam 
izradio takoreći u odjeći moje skromne radnje i na- 
stojao da govore i ozvanjaju na drugi način muzi- 
čkim invencijama“. 

Dakle glavna su stvar slike izrađene po majstoru 
nad majstorima, historije zasnovane po duhu sve- 
tomu, a ne muzika — a koliko, to kazuju još jasnije 
note, nad koje je od jednoga dijela do drugoga ispi- 
sivao iscrpivim obavijestima po sadržaju biblijske 
povijesti, ma da (ili valjda ,jer“) ne objašnjuju ni 
najmanje snošaja između sasvim neizražajnih tonova 
i dotičnih odsjeka u pripovijedanju. Gdje treba da se 
izrazi veselje ili žalost, tu je ugođaj općenito dobro 
istaknut. No svaki pokušaj karakterizovanja pojedinosti 
zastaje u suštoj vanjštini, ma da se ne može oporeći, 
da imade prigodice sasvim duhovitih, po namjeni i iz- 
vedbi originalnih mjesta. No o tom se ne radi u pro- 
gramnoj muzici, da se tu i tamo pogađaju karakteri- 
stične pojedinosti, pa da se uz pomoć pridodanoga 
programa ispravno shvate, a među tim je nezaposlen i 
osjećaj i fantazija, već o tom, da u kompoziciji uz pot- 
poru riječi može da se potpuno shvati cjelina nje- 
zinog muzičkog pjesničkog duha ida se tako ne- 

posredno objasni znamenovanje svih pojedinosti, kao 
dijelova ove cijeline. ; 
Na napomenu, da je ,već“ stari Kuhnau pisao 
programnu muziku, valja odvratiti: za cijelo je pisao 
programnu muziku, ali takovu, kakova ne smije da 


bude. 
IV. Johann Sebastian Bach. 


Razvitak instrumentalne muzike zbiva se u 17. sto- 
ljeću u glavnom u muzici orguljaškoj i klavirskoj; 


muzika instrumentalnih skupina i simfonijska (orhe-. 


stralna) muzika mnogo je manje znatna i važna od 
ove. ma da i ona postepeno postaje sve. više samo- 
stalna. Podobnosti raznih instrumenata treba u neku 
ruku pojedince iskušati, valja malo po malo tek 
ustanoviti uporabivost njihovu za umjetničke svrhe, 
Koliki sjaj može da orhestar pola crkvenoj korskoj 
muzici, to već zna Giovanni Gabrieli (1557.—1612.), 
»imuzički Tizian Venecije“, koji pridomeće svojim 
vokalnim djelima mnoge instrumente; kolika se snaga 
muzičke karakteristike može dobiti orhestrom, to zna 
već genijalni Monteverdi; u njegovim opernim par- 
titurama ima začudnih efekata. U opće je opera 


područjem, u kojemu ima da riješi orhestar raznovrsne 


zadaće, koje mu omogućiše, da osvijetli štošta_od 
one vanredne mnogostranosti, izražajnih sredstava. 
Ne manjka u brižljivo izrađenim partiturama — nisu 
svi majstori držali vrijednim izrađivati brižljivo in- 
strumentaciju — n. pr. Lully — zvukovnih slikarija, pače 
ima u njima ne samo pojedinih epizoda, nego već i 
izrađenih stavaka  ,deskriptivne“ muzike, osobito 
takovih, koje prikazuju prirodne pojave. Tako su 
operu ,Aleyone“ Lullyevog učenika Maraisa (1650. do 
1728.) desetljećima rado slušali poglavito zbog toga, 
jer je u njoj instrumentalni intermezzo, koji je sasvim 
obuhvatio zanimanje kazališnog općinstva; to je 

»Bura“, u ostalom najstarija kompozija ove vrsti u 
orhestralnoj muzici. 

Prva skupina instrumenata, koji se odvojiše od 
operne i crkvene muzike, i za koje je napisana po- 
sebna literatura, je skupina gudaljki. Pisali su za 
njih suite, partije s arijama i raznovrsnim plesovima, 
kako su to mislili i za klavir, pa su uz ove dometali, 
kako su to običavali i u klavirskoj muzici, i takovih 
stavaka, kojima nastojahu određivati osnovku ugo- 
đajnu pjesničkim naslovom. Tako ima već u Muffa- ' 
tovom ,Florilegium“ (1695.) za pet gudaljki s kon- 
tinuom raznih karakterističnih sličica s naslovima. 
Ove naklonosti prema poetičkom muziciranju ne 
nestaje niti onda, kada se istaknula prividno ,naj- 
apsolutnija“ instrumentalna forma u concerto grosso, 
koji je bio namijenjen tehničkoj virtuoznosti: među 
Vivaldijevim koncertima za dvije, tri i četiri vijoline 
uz pratnju gudaljki i sviraljki imade ovakovih kom- 
pozicija: bura na moru, lov, četiri godišnje doba. 

Svuda su klice programne muzike. Ma da su samo 


nježne, često i zakržljale, u njima ima ipak snažnih 


životnih poriva. Nije još nastalo njihovo vrijeme: one 
su mogle proklijati tek onda, kada je bilo polje, 
na kojem su zasijane bile, dovoljno obrađeno, kada 
dođoše pravi radnici, da ih njeguju. 

Trebalo je — kazao sam — suverene moći izu- 
milačke i stvaralačke, da poda zvukovnim proizvodima 
onu sugestivnu snagu, bez koje ne može postojati 
programna muzika. I treći zahtjev treba da se još 
doda: prava, silna pjesnička narav. 

I Vivaldi nas je doveo u blizinu najvećega od 
velikih, do doba Johanna Sebastiana Bacha. Zar on 
nije bio izumilac i stvaralac: bez premca, a uzato 
najdublji, najpraviji pjesnik zvukova? Zar on nije 
pisao programne muzike? 

Polako! On jest pisao programnu muziku, toliko 
potresnu, da nigda takove nije bilo, a niti će je biti. 


2. Klattje, Povijest progr. muzike : iz 


Naravno je, da ja jedva i pomišljam na šaljivi ca- 
priecio ,Auf die Abreise eines Bruders“ s ,laska- 
njem prijatelja, koji hoće da ga odvrate od puta“, 
s ,nabrajanjem raznovrsnih nezgoda, što bi ga u tu- 
đini mogle zadesiti“, s ,općenitim lamentom prijate- 
lja“ i finalom poštanskog roga. Mislim na radove, 
kakovi su orguljaške kompozicije, kojima su programi 
riječi svetog pisma ili crkvene pjesme, mislim na ko- 
ralne fantazije, kakove su: ,Nun freut euch, liebe 
Christeng'mein“ ili ,Komm heil'ger Geist“, koje će 
zaista shvatiti onaj, koji točno zna tekstove svih 
strofa tih korala, kojima su ovdje sasvim iserpivo 
prikazane ugođajne sadržine. Svakako su Bachove 
note vazda dosta ,zanimive, pa nas mogu razdragati 
i bez ičega; no njihov govor prodrijet će do srca 
svom svojom snagom samo, ako je srce pri- 
pravljeno ,programom“ riječi u tekstu. Nema tu iz- 
vraćanja i ova je muzika zaista zamišljena programatski 
u najboljem smislu. 

Programatski valja shvatiti u opće veliki dio Bachove 


crkvene muzike. Tko ne blebeće samo o ,neiserpivoj > 


riznici“ Bachovih kantata, već se potrudi, da traga 
za blagom, sjećat će se bezbroj primjera o tom, kako 
Bach kadikad pojedine dijelove stvara upravo drasti- 
čnim načinom za volju jedne karakteristične riječi, 
i kako je mnogo stavaka očito zamislio u neku ruku 
kao čiste instrumentalne pjesmotvore prema pjesničkom 
sadržaju teksta, koji je većinom samo kratak kao 
motto, i koji dionice (s kojima Bach postupa sasvim 
instrumentalno!) bez obzira na dobru deklamaciju 
neprestano ponavljaju. Ogledajte samo n. pr. kantatu 
nBleib' bei uns, denn es will Abend werden“, prvi 
zbor te kantate predočuje takovu pjesmu. Fritz Volbach 
označuje taj stavak upravo  ,simfoničkom slikom 


ugođaja, koji iserpljivo prikazuje kratki tekst (mogao: 


je reći i ,program“), gdje valja da dionice shvatiš 
samo po njihovom zvučanju“. Dostajalo bi, da kor 

samo vokalizira, a slušalac da dobije riječi teksta 
u ruke kao naslov kompozicije, i postigao bi se dojam 
pjesnički i muzički, koji je majstor želio. Takovi 
stavci u Bacha nisu rijetkost. Da samo još jedan spo- 
menem. Zamislite da ,Et incarnatus“ iz h-mol-mise 
pjeva kor vokalizujući. Ima li ćutljivoga čovjeka, koji 
ne bi spoznao duboku mističku sadržinu ove muzike? 
Zacijelo ne! Ona govori govorom, koji ne možeš 
krivo shvatiti, no koji u drugu ruku tek onda pot- 
puno razumijemo, kada nam se da istodopee rekbi 
lozinka i ako nam se oda ,program“: ,Et incarnatus 
est“ ne čujemo više muziku, kojoj je općeniti značaj 
mistički, već proživljavamo taj misterij, čudo nad 
čudesima. . : 

Ima u Bacha cio niz kompozicija, koje su prvotno 
napisane kao čisti instrumentalni stavci (a tako se 


Bach je tu kompoziciju mnogo volio; zamislio je za 
gusle, kasnije preudesio za klavir, napokon je upo- 
trebio u kantati br. 146. (Dominica-Jubilate), a to 
je za nas vanredno zanimljivo: instrumentalni stavak 
ostao je neizmijenjen — solodionicu sviraju orgulje — 
u taj je stavak upisan četveroglasni zbor (valja se 
diviti toj umjetnini!) koji neprestance ponavlja riječi: 
»Moramo ući u carstvo božje mnogim patnjama“. To 
je riječ, koju smo upravo morali čuti, da razberemo 
bol i strah i plač i nadu, što ozvanja ovim djelom; 
riječ nam je otvorila posljednja vrata bogatomu 
srcu, iz kojega izvirahu. ovi tonovi; sada gledamo 
u duboko, neizrecivo, drago oko velikoga djeteta, koje 
je drugda blaženo gledalo otvorena nebesa, a sada 
ga spopala ljuta gorčina. Plemenitije programne mu- 


.zike ne će napisati nigda nitko. 


Pravo je govorio Biilow: ,Bach je pravi muzičar 

budućnosti“: — on je najbolje namjere naših pro- 
gramnih muzičara, već otkrio bar u zamisli, — — — 
Zaludu bismo u Handela tražili kompoziciju s toli- 
kim obiljem poezije, kako ih nalazimo u Bacha. On 
je objektivni stvaralac, majstor sjajnog popularnog 
stila. Ne nagoni on slušatelja, da ga slijedi u tuđi da- 
leki svijet snova; a ponajmanje u svojoj instrumentalnoj 
muzici, koja je sva zabavi namijenjena, ako i najod- 
ličnijoj zabavi. Pa ipak je i on za pjesničku muziku 
veoma važan, jer je u velikim svojim zbornim dje- 
lima, koja još danas odišu tako svježim životom, 
rukovao, kao nitko prije njega, najznatnijim izražaj- 
nim sredstvom+: slikarskim elementom zvuka. Ima 
tome bogatih primjera, među ostalim: Svečanost 
Aleksandrova, Belsazar, Saul (pomislite na tajanstveni 
prizor kod vještice od Endora, pa na pojavu Samu- 
elovog duha), L/ Allegro ed il Pensieroso, a povrh 
svega na ,lzrael u Egiptu“, gdje je upravo realistički 
naslikano ,trpljenje“. U vanredno karakterističnim 
slikama ,A dubina se sledila u srcu morskom“ 
u potresnom ,I poslao je gustu tamu“ razabira Vol 
bach ,gotovomaterijalizarano osjećanje“. pa“ 
Handel polučuje svoje djelovanje ne samo ritmij- 
skim i harmonijskim finesama, već poglavito i umjećem 
instrumentiranja. Cesto možemo govoriti o njegovom 
slikanju zvukovnom, jer on često upotrebljava instru- 
mente sasvim u smislu ,boje“, t. j. on upotrebljava 
i karakter njihova zvuka, da izrazi svoje muzičke 
ideje. I tako se odvijaju od Handelove umjetnosti do 
muzike naših dneva niti, koje se jasno razabiru. 


OV. ,Klasici“. 
Krajem 18. stoljeća dosegla je instrumentalna muzika 


visinu toliku, daje od sada mogla slobodno, u potpunoj 
neodvisnosti od vokalne muzike da kroči svojim 

putovima. Izgradila je shemu forme velikoga stila, 
t. zv. klasičnu“ sonatnu (simfonijsku) formu; iznašla 
je govor pun draži i izražaja, koji čas tjesnije, čas 
slabije veže melodijsko-harmonijski (homofoni) s kontra- 
puntskim (polifonim) stilom. Mozart označuje idealan 
lik ove etape u razvitku. | 

Ono, što daje gomila instrumentalnih kompozitora, 
koje susrećemo na putu k njemu, muzičke misaone 
sadržine, ne zavisi samo o podobnostima pojedinaca, 
već su tu odlučno utjecali zahtjevi onih, kojima je ta 
muzika bila namijenjena. Jer kompozitori nisu bili 
gospodari svoje umjetnosti -kao ni kvartetisti ni kapel- 
nici; svi su oni bili plaćenici knezova i velikaša, svi 
su bili ,službenici“. Jedva oni smiju da zagrebu 
u dubinu. Karlo Krebs (Dittersdorfiana, st. 31.) kaže: 
»Elegantno društvo, koje jeuzdržavalo kapelu, za cijelo 
bi se bilo vrlo začudilo, da je ravnatelj orhestra predanj 
iznio muziku svojih bolova i smjehova“. Nitko nije 
smio da prekorači ,ton konverzacije“. Poigravanje 
s tonovima naučiše od romanskih naroda i to je 
dugo vremena bilo glavnom zasadom, pa je proizvelo 
manje ili više plitku muziku podatljivosti. Mozartov - 
genij mogao je tek da oplemeni ovu prividno ništavu, 
prpošnu umjetnost, jer je on tom podatljivom poigra- 
vanju s tonovima znao podati baš toliko sadržine, da 
se ništavost njegova pretvorila u vrijednote, da je 
konvencijonalna iorma, ne izgubivši nimalo svoju 
draž, postala prikladnom odjećom njegovih misli, ili 
obrnuto, da se ono, što jenaumio izraziti, potpuno 
ispunilo izražajnom formom, da se stopila ,forma i 
sadržaj“, kako je to označivala kasnije estetika. U 
Mozarta je sve ,ujednačeno“, on je vrhunac, savr- 
šenstvo stilizovanog izražaja zvukom. Označimo li to 
nklasicizmom“, onda slijedi, da su Bach i Beethoven 
bili antiklasici u eminentnom značenju te riječi, a 
takav je bio i Haydn do nekog stepena. Jer za njiho: 
vim formama ima često nešto silno, što nije izrečeno, 

a zbog toga ne možemo kazati, da se kod njih stopila 
forma sa sadržajem; pred svijetom, koji nam otvara 
Beethovenov ili Bachov pjesmotvor, ne spušta se za- 
vjesa nikako završnim akordom. 

U Mozarta ne možemo naći ništa važno za naše 
razmatranje, ako ne spomenemo ono malo jedva za- 
mjetljivih slikarskih momenata u njegovim operama, 
pa malo slučajeva deskriptivne mnzike (,,Idomeneus“) 
i plašljivu solopozaunu u njegovom Rekvijemu. Zato 
ćemo naći dragocjenih priloga u Haydna i Beetuovena. 
Haydnova umjetnost stradavala je još mnogo od 
nečasnog socijalnog položaja majstorovog, zbog koje 


ga on nije vazda mogao da se otvoreno i slobodno 


izražava, kako mu je duh njegov zapovijedao. No ma 
da su vanjske prilike potiskivale u nekoj mjeri nje- 
govu ,subjektivnost“, uho, koje pritajeno osluškuje, 
razabrat će, da ispod ljuske konvencijonalne forme 
proviruje na tisuće najosobnijih stvarca, a likovi 


fantazije i svakovrsne pjesničke tvorbe oživljavaju. 


više ili manje zorno. Tako je živ utjecaj, koji često 
izvire iz Haydnove (instrumentalne) muzike u posve 
određenom smislu, da je Gretry mogao uskliknuti: 
»Quel amateur de musique n'a ćtć saisi d'admiration, 
en ćcoutant les belles symphonies d'Haydn: cent 
foisje leur ai pr&tć les paroles qu elles 
semblent demander!“ 

Već je francuski muzičar htio da spozna u Haydna 
težnju instrumentalnog izražaja za srodnim izražajem 
u riječima, što se kasnije očitovala gotovo elementar- 
nom snagom u Beethovenovoj devetoj. 

Haydn je bio pričalac prevrele fantazije: to ob- 
javljuju za cijelo najjasnije najpoznatija djela njegova 
pStvaranje“ i ,Četiri godišnje doba“. Gdje je u tim 
djelima trebalo reproducirati zvukove osjećaja, većinom 
se govori običajnim govorom, koji umiju konačno i 
Pleyel i Diabelli, kako to drži Kretschmar. Gdje pak 
treba igraditi krajolike i ugođaje u prirodi, ili gdje 

treba fantaziju slušalaca upraviti bilo kako u sasvim 
određenom smislu, koji je nagoviješta (programni) 
sadržaj teksta, nastali su zvukovi puni života, zbog 
kojih se ta djela svježa sačuvaše do danas, dakle 
već preko sto godina. Sjetite se prizora oluje pa ve- 
černje idile iza toga u drugom dijelu, a vanrednog 
lovskog prizora u trećem djelu ,Godišnjih doba“. Sje- 
tite se još brojnih slikarskih detalja u ,Stvaranju“, a 
povrh svega orhestralnoga uvoda, ,predodžbe kaosa“, 
što ga zgodno označuje Kretschmar ,najdubljim i 
genijalnim djelom cijeloga djela“. Ovaj je orhestralni 
uvod, a tako ionaj u ,Godišnje doba“ (što prikazuje 
prelaz iz zime u proljeće), zamišljen i izrađen kao 
čista programna muzika. 

Haydn je napisao još jedno djelo izričito programat- 
skog karaktera, a to je ,Sedam riječi Kristovih na 
križu“. Kompozicija je postala god. 1785. na pobudu 
nekog kanonika u Cadixu, koji je rado svojim vjerni- 
cima na veliki petak predučivao smrt Spasiteljevu 
najuvjerl ivijim, gotovo teatralnim načinom. On je iz- 
vikivao pojedine riječi Kristove patetičkim glasom 
prema općinstvu (basov recitativ uz svirku orhestra), 
a potom bi svaki put orhestar (gudaljke, frula, oboe, 
fagoti, rogovi, trublje i talambasi) zasvirao, da u adagio- 
stavku produbi i razvie ugođaj, koji su pobudile 
riječi biblije. Prije ovih seđam stavaka ima uvod; a 
završetak je bio presto, koji je prikazivao potres. 
Haydn je izgrađivao ovu kompoziciju tako, da je 
melodije, koje se ,prilagođivahu“ pojedinim riječima, 
odabrao glavnim tematima, pa ih protkao slobodno 
izmišljenim nuztematima sasvim instrumentalno. Slično 
je postupao kasnije Liszt, kada je zasnovao prvi 
stavak svoje Dante — simfonije; (tomu su stavku 
osnovom motivi, kojima še izricahu natpisi nad 
paklenim vratima). Glavna temata, ispod kojih su u 

* najstarijem izdanju u dionici prvih  vijolina bile 
potpisane riječi Kristove, izrazuju izuzevši slatko 


23 


talijanaško tema sedmog stavka, začudnom točnosti 
karakter raznih zaziva Kristovih; Haydn uopće i nije 
napisao ništa, što bi toliko puno bilo izražaja, osim 
ovih lirskih pjesmotvora. 

Zanimivo je on poslije preradio ,,Sedam riječi“ za 
pjevačka grla i orhestar, a pri tom je zadržao neiz- 
mijenjene dionice orhestra. Bach je u takovom slučaju 
(a i druguda) dodavajući ljudska grla postigao samo 
proširenje obzirom na zvučnost, a pri tom je tekst 
dobivao ponavljajući neprestano istu rečenicu, koja je 
zbog toga djelovala poput lozinke. A Haydn nastoji 
prilagoditi riječ svim promjenama u ugođaju muzike. 
To je moralo: dovesti do nesvladivih teškoća, do 
rascjepkanosti i neskladnosti, jer se čisti instrumentalni 
stavak gradi po drugim zakonima nego vokalno djelo. 
Obzirom na izgrađivanje skladbe nije svejedno, je li 
svrha riječi da služi putokazom (programom) ili pak 
da se stopi s tonom i da korak za korakom, čini 
s njime jedno jedinstvo. U jednom i drugom slučaju 
utječe to na uobličivanje pojedinosti i cjeline; samo 
je u oba slučaja forma u svojoj biti drugačija. 
Isporedba prvotnog oblika ,Sedam riječi“ i preradbe 
vrlo je zgodna, da ovu misao rasvijetli. 

»Htio bih progovoriti riječ“ piše A. Sandberger, ,,da 
se Haydnovo djelo u potpunom svom originalnom 
obliku, zajedno s basovim recitativima, opet uvede 
u našu muziku. Naše je doba zrelije, da dolično cijeni 
ove male simfonijske pjesme, od doba Haydna, Bende 
i Engela, i nitko ne će za cijelo predbaciti, da ovi 
adagio ,premašuju granice muzičke umjetnosti“. 

Iz istoga je doba, u kojem je nastalo ovih ,Sedam 


riječi“ Haydna, ciklus orhestralnih djela, kojih ne 


smijemo mimoići, ma da ne pristaju nikako u glavnu 
nit razvoja programne muzike, a to je 12 Metamor- 
foza-Bimtonija Dittersdorfa. 6 njih se sačuvalo, ostale 
se izgubiše. Prigodom Dittersdorfove stote obljetnice 
(1899.) izvodio je Felix Weingartner drugu; naslov 

joj je ,Phačtonov pad“. Ona sastoji od običajna 
4 simfonijska stavka, a svakome je dodan po jedan 
stih Ovida. Prva tri stavka: zamišljena su posve u 
smislu propisanih simfonijskih shema, a po njihovom 
karakteru područje im je simfonijska umjetnost dopad- 
nosti. Ne osjećamo nikakova ,blještava sjaja previsoke 
kule sunčanoga boga“ u prvom stavku (adagio i 
allegro), a niti u drugom čuvstava ,sina, kada moli“, 
a treći je stavak, koji bi trebao da izrazi ,gnjev i 
pokajanje sunčanoga boga“ sasvim obični menuet. 
Samo finale odaje donekle pjesničko muzičko naziranje 
autorovo. Zbrku, koju proizvede Phačton, jer upravlja 
nedostatnom snagom sunčana kola, pokušao je on 
ilustrirati neprestanim previjanjem harmonija i zastaja- 
njem melodijskoga toka; pa i osvetu i grom Jupitrov 
zatutnji razumije se u vijolinama. Iza generalne stanke 
počinje završni adagio: nimfe pokapaju lješinu Fae- 
tonovu. Ovaj finalni adagio, koji je tu protiv običaja, 
ipak možemo smatrati skromnim poletom, da pjesnička 
misao smije utjecatina formalno uobličivanje muzičkoga 
stavka. U ostalom Dittersdorf nije bio novotar, nije 
on bio muzičar pjesničkih podobnosti. Po svoj svojoj 
biti bio je on sasvim podatljivi sluga, lahkoumnog i 
površnog društva. Bilo mu je do toga, da pruži priliku 
ovom društvu, kako bi se ogrijalo na suncu svoje kla- 


ogičke obrazovanosti, više nego do toga, da kon- 


sekventno provede umjetničku zamisao. Zato ima i u 
tim Metamorfozama-simfonijama kao i u Biblijskim 
historijama Kuhnaua kratkih karakterizacija, malešnih 
i naivnih slikarija, a nikako se ne osjećaju i ne vide 
stvari, kojima je zato besmislen bitak u programnim sti- 
hovima, jer nemaju veze s muzikom. ' 

U Beethovena ćemo naći, da on stvara ,magnet- 
sku struju u punom toku“ između pjesničke zamisli i 
muzičkoga izražaja. 

Beethoven! — Ime njegovo ozvanja u zbrci do- 
gađanja muzičke povijestikao zov slobode. Ponjegovom 

« 


je stvaranju oblast instrumentalne muzike postigla , 


neograničene mogućnosti, Wagner veli: ,On je osjećao, 
da je pobjednik, on je znao, da svijetu ima pripadati 
samo kao slobodan čovjek. A svijet ga morao zavoljeti 
takovog, kakav je bio“. ' 

Slobodan i pobjednik bio je u životu; nije on 
pokorno služio velikaša, nije on zabavljao površno 
i užitaka željno mnoštvo. Slobodan i pobjednik bio 
je iu svojoj umjetnosti. Nije on pitao, što žele, a 


što hoće ljudi; on je prisilio — prvi je to muzičar, 
komu to uspijeva u ovolikoj mjeri! — da sili ljude i 


danas, da oprezno pitaju, šta je on htio da izrazi . 


svojim muzičkim tvorbama, on je držao važnim, da 
svijet shvati njegove umjetničke namjere, pa je (po 
svjedočanstvu Schindlerovom) ozbiljno na to pomišljao, 
da kod novoga izdanja svojih klavirskih sonata (1816.) 
noznači sve one pjesničke zamisli, koje su bile osno- 
vom onim djelima, pa da tako olakoti njihovo razumije- 
vanje i da odredi njihovo predavanje.“ Obzirom na 
samovoljno tumačenje mnogih Beethovenovih  kom- 
pozicija po dosadnim uveličateljima i nemuzičkim fan- 
tastima (Mondscheinsonate, Kreutzersvnate!), gotovo 
bismo poželjeli, da je majstor svoju namisao i izvršio, 
pa da je tako podao fantaziji, koja proživljavajući 
stvara, siguran oslon pjesničkoj riječi. Za cijeloje mogao 
veliki samac konačno reći poput Goethea: Onaj, 
koji me ne može razumjeti, neka uči bolje čitati! 
I tako ima u djelima Beethovena razmjerno malo pro- 
gramatskih primjedaba. No tamo, gdje jesu, ne valja 
ih smatrati opaskama, koje se mogu zabacivati, već 
su to dobrodošle, pače i potrebne potpore za to, da se 
potpuno shvati ono, što je pjesnik htio — onaj da- 
kako, koji se ne opire tvrdoglavo, da spozna potpuno 
odgovor na to pitanje. 

Najznamenitija djela Beethovenova, koja tu valja 
razmotriti, općenito su poznata: Eroika, Pastoralna 
simfonija, uvertire Egmontu, Korijolanu, Leonori, 

sonata op. 81 u (,Les adieux“). Ratna slika ,Wel- 
lingtonova pobjeda kod Vittorio“ ne može se spo- 
minjati s ovim djelima u isti mah; valjaje pustiti po 
strani i to u jednu ruku zbog grube realističke ten- 
dence, a u drugu i zbog toga, jer težište ove kompo- 
zicije nije u njezinom muzičkom djelu, već u sadr- 
žaju programa, koji je u ono doba toliko uzbuđivao 
svijet. No ipak ne treba da se ,Bitka kod Vittorije“ 
zabaci poput neugodna bastarda. Zna se, kako je 
spekulativni poduzetnik Malzl prinukao Beethovena, 
da to radi. A napokon i u tom se djelu Beethoveno- 
vom razbira daleko više kompozitorske vještine 1 
pjesničkoga duha. nego u premnogim orhestralnim dje- 
lima, koje u ono doba pišu ,apsolutni“ muzičari. 

Kako je Beethoven ,ispjevao u tonovima Korijolana“ 
prikazao je dolično Richard Wagner, koji je isto tako: 
uvjerljivo objasnio kako je Beethoven protkao pjes- 
ničkom zamisli Eroika. Velika uvertira Leonori 
,potresna je kompozicija, koja sadržava u sebi dramu 
najsavršeniju“. ,Zar nije“, kliče Wagner, ,dramatska 
radnja teksta u operi Leonore gotovo neprestano 
oslabljivanje dojma, koji nas je obuhvatio, dok smo 
proživili dramu u uvertiri!“ Kako je jasno namjeravao 
Beethoven, da ne pobudi u nama omame općenitih, 
neobjašnjivih osjećaja, već da nas puti, da zaista 
dramu ,proživimo“, razbira se zoruo već po tomu, 
što nas na vrhuncu razvijanja upravo sili, da se 
prenesemo u područje realnoga zbivanja; on određuje 
da ,na pozornici“ (tako je označio u partituri) kao 
iz daleka ozvanja zov trublje. Onome, koji ne pozna 
»program“ uvertire, ostat će taj zov neriješivom za- 
gonetkom; a nitko, tko ga zna, ne će zvukove trublje 
razumjeti drugačije, nego ih je Beethoven zamislio. 
Tu je prema tome program potreban, da se kompo- 
zicija potpuno shvati. . : 

Program gotovo još i više važi u prvom stavku 
sonate ,Les adieux“, gdje pri završetku obje ruke iz- 

našaju motiv tako skraćen, da se harmonijske je- 


dinke prve i pete stupke često puta oštro sudaraju, 


a ta se smionost može rastumačiti samo pjesničkom 
zamisli; oni, što se praštaju, prekidaju brzo jedan 
drugome riječ, zadnji put se pozdravljaju. Već stari 
A. B. Marx držao je, da se ,tu uzdiže pjesnička 
zamisao povrh harmonijskoga zakona“. A Fetis misli: 
nAko se to zove muzikom, onda to nije ono, što ja 
tako zovem.“ — Hoćemo li mi nadalje zvati Beet- 
hovenovu sonatu ,Les adieux“ muzikom? > 
Dosta podroban program dodao je Beethoven Pa- 
storalnoj simfoniji, ma da tome nije bilo baš nutarnje 
nužde. Dostatan bi bio već sam naslov, mogao bi iko 
držati, da i toga nije trebalo, a zor učinka ostao bi 
netaknut. Jer osjećaji, što ih ta simfonija pobuđuje, 
* pristaju sami od sebe u okvir jasno razberive 
pjesničke slike, baš tako, kao što ne može biti ne- 
sporazumka u zamisli ,Kroz noć k svijetlu“ C-mol-sim- 
fonije, baš tako, kao u nedobitnom II. stavku G-dur- 
klavirskog koncerta. Ne da se oporeći, da su zaista 
tu pjesma riječi i pjesma zvukova sasvim blizu. Bee- 
thoven dopušta — naoko sasvim nenamjerno — da 
se prigodice ta blizina jasno istakne, pa napiše usred 
sasvim instrumentalne kompozicije nenadano nekoliko 
riječi, koje strjelimice osvjetljuju područje osjećaja i 
svijet maštanja, u kojem se pokreće. Tako je u skici 
a-mol-gudalačkog kvarteta op. 182. na početku od- 
sječka, koji je iza stavka u lidijskom prijemetu, opaska, 
oju je ispisao u gotovo djelo: ,Opet osjeti novu 
snagu“. Da je Beethoven već unaprijed prozrio u fanta- 
ziji svojoj sasvim određene slike, razbira se iz opaske 
lidijskog stavka ,Zahvalnica onoga, koji ozdravlja 
božanstvu“. Toga naslova nema u skici. Beethoven 
se tek naknadno dosjeti, e je uputno, da ga dometne, 
da tako što zornije iskaže svoju pjesničku namisao. 
. A napokon valja, kada govorimo ovdje o najmar- 
kantnijim slučajevima, u kojima je Beethovena gonilo 

pjesništvo tonova do pjesništva riječi, spomenuti Devetu 
simfoniju, koje je finale ilustracija tome, kako izražaj 
zvukom upravo zaziva potpornu moć izražaja riječi. 
I mi osjećamo ovaj porast osjećanja tako intenzivno, 
pa mislimo da nam ditirambijski slavospjev zadnjega 
stavka u neku ruku naknadno razotkriva prawi pogled 
u sve ono, što je prije bilo, — a time dobiva Schil- 
lerova oda gotovo programatsko značenje. (Pogledaj 
o tom Wagnerovu majstorsku analizu Devete). 
Wagner piše g. 1852.: ,Naša se muzika sada već 
počela razvijati u najplemenitijem smjeru, pa će 
“nužno doprijeti do svoga najpravijeg znamenovanja 
tek stapajući se s pjesništvom“. Beethoven je silni 
početak toga razvijanja; dragocjeno evijeće, što ga je 
porodilo to razvijanje, a to su: nova pjesma, muzička 
drama i simfonijska pjesan. 


VI. Od Spohra do Liszta. 


Schubertova pjesma mogla je da postane samo 
neposredno se priključivši uz djelo Beethovena; do 
Wagnerove drame dovodi tek Weber, Marschner, 
pa i Spontini, Auber, Meyerbeer bili su na putu do 
njega nužnim umjetničko-povijesnim pojavama: a sim- 
fonijska pjesan Franza Liszta i njegovih sljedbenika 
mogla je sazrijeti kao zadnji plod. Od svih grana 
umjetnosti muzičko je stvaranje moralo voditi najviše 
računa o polaganom razvijanju podobnosti recepcije 
u onih, koji slušaju, a instrumentalna muzika posebice 
— kako smo već naznačili — nije mogla uspijevati 
već kada se prislanjala na kulturu uha i shvaćanja, 
koje je već postojalo. Prije nego je zaista nešto novo 
u osnivanju cjeline i u izgrađivanju pojedinosti 
u instrumentalnim djelima moglo da izbije na javu, 
valjalo je, da muzički način izražaja u velikih 
simfonijskih majstora, — napose u Beethovema, koji 

je najsmionije njime rukovao — postane posve 
bliz, valjalo je cio niz najznatnijih elemenata, koji 
svi zajedno čine upravo to novo, pojedince 
u nekoj mjeri približiti onima, koji slušaju. 

Dok osrednji i maleni talenti ispunjavaju historijsku 
zadaću ,epigona“, naime: da grandijozne izražaje 
genija približuju općenitom shvaćanju tako, da silne 
forme izražaja ispunjavaju lagljom sadržinom, da ih 
nasleđuju — obrađivali su kompozitori većih sposobnosti 
svojim finijim umjetničkim instinktom pomalo polje 
nove umjetnosti. Ma da mnogo toga, što su oni stvorili, 
nema dovoljno osobne draži, da danas djeluje na nas, 
ipak ne gube ništa znamenovanja svoga za razvitak. 
Tako treba da spomenemo nekoliko orhestralnih djela 
Ludwiga Spohra, što su danas gotovo zaboravljena. 
Spohr nije bio revolucijonarna narav; on se već nad zad- 
njim Beethovenom zgrozio, najveće počitanje iskazivao 
je geniju Mozartovom. Ipak uspijeva, kada nikako nije 
mogao preudesiti pjesmu svoga prijatelja Karla Pfeifera 
(Die Weihe der Tćne) za kantatu. da pjesnički sadržaj 
onoga tekstaizrazi čisto orhestralnim djelom. U glavnom 
on zadržava shemu simfonije sa 4 stavka; u prvom 
stavku pokušao je da naslika zvučanje u prirodi; u 
drugom se dražesno pretapaju uspavanka, ples i po- 
doknica, u trećem je bojna i pobjedna muzika, a četvrti 


je jad, plač i utjeha u suzama. U mjesto običajnoga | 


živahnoga allegro-finala nadodaje se ovdje prema tome 
na osnovi pjesničke zamisli ozbiljan zaključni stavak. 
—- U svojoj c-dur — simfoniji op. 121, nazvanoj 
»Zemaljsko i božansko u životu čovjeka“ napisao je 
Spohr samo tri stavka (Djetinstvo, Doba strasti, Konačna 
pobjeda božanskoga); on je tu zaposlio dva orhestra, 
veliki reprezentira ,zao princip u čovjeka“, a mali 
»dobri princip“. Ima u tom cijelom djelu dobar dio 
malograđanske etike, a u opće Spohrovo pjesničko 
. naziranje preza pred poletom u visine, pa se zadovoljuje 


u nizinama, u malovaroškoj svakidašnjosti. Ipak: zrio 

umjetnik, koji dobro zna svoj posao, osobit ozbiljan 
duh usmjelio se tu, da-izgradi posebnu muzičku 
izražajnu formu, da može posebnoj pjesničkoj zamisli 
podati primjeren joj zvučni oblik. — U simfoniji 
nGodišnje dobi“ (op. 143) još se više odaljuje Spohr 
od običajne dispozicije, pa izgrađuje tako dva dijela: 
i. Zima, prelaz u proljeće, proljeće; 2. Ljeto, prelaz 
u jesen, jesen. 

Program ovdje prema tomu pokazuje put iz područja 
klasičke simfonijske forme u područje slobodnih instru- 
mentalnih tvorbi velikoga stila muzičaru, koji po 
svojoj biti nije nikakovim novotarom. Da na tom putu 
dopre do znatnih ciljeva, zato nije njemu dostojalo 
tvorne snage, njegov jezik tonova nije dosta snažan 
pa niti dosta mnogostran i ne obazirući se na to, što 
se njegova fantazija nije mogla vinuti snažnim poletom. 

Gotovo sasvim obrnut je slučaj drugog majstora, 
koga su s onu stranu Rajne zapazili kao pojavu 
presjajnog meteora u isto doba, kada su spomenuta 
djela Spohrova dospjela pred općinstvo, koje ih je lijepo 
primilo. To je Hektor Berlioz. Što se forme tiče, ne 
će on nikakovih novotarija, u tom je on konzervativna 
naziranja; Beethovensku simfoniju smatra on svetom 
posudom, u koju se može usuti bilo kakav sadržaj. 
On oponaša savjesno njezinu strukturu, pane zanemaruje 
u glavnom ni u Simlonie fantastique ni u Harold — 
simfoniji propisane reprize; pa ako se i usmjelio 
u prvoj simfoniji, da doda peti stavak, zadržava on 
u drugom djelu običajni broj od 4 stavka, koji po 
općem svom karakteru odgovaraju sasvim osnovama kla- 
sične simfonije — polagani stavak i skerco među dva 
allegro-stavka. I u svojoj simfoniji ,Romeo i Julija“ 
ne će Berlioz da se vine kao tvorac neobičnih formi; 
njemu je pred očima kao uzor Beethovenova , Deveta“, 
samo mu-ne polazi za rukom, da postigne silnu jedinstve- 
nost svoga uzora. Nešto nova kao«da izbija iz drugog 
djela Fantastične simfonije iz čudnovatog ,L6lio“ 

(Le retour A la vie“). Glumac mora tu glavnoga 
junaka da glumi pred zastorom. A iza zastora smjestio 
se zbor i orhestar i tom zvučnom tjelesinom prikazuju 
se snovi i ugođaji, koji proniču dušu Lelija. Deklamira- 
nim monolozima vezuju se pojedini muzički dijelovi. 
Napokon sć razmakne zastor, a Lelio stupa pred 
orhestar, da s njime (to su njegovi ,učenici“) izvede 
novu svoju kompoziciju. 

Cjelina se ne dojima kao plodonosna novost, već je 
to zastranost, koja dokazuje, da umjetnik nije jasno 
prozrio formalne zahtjeve, koje namiču njegove na- 
misli. On hoće da bude u svojoj muzici potpuno 
jasan, on hoće da dade potpun odušak srcu svojem, 
muzika njegova treba da je jezik razuma, ona treba 
da prikaže nutarnje živovanje sasvim shvatljivo po 
sluhu. No Berlioz nije spoznao, da se njegove 
pjesničke intencije ne dadu nikako dovesti u sklad 
s oprirođenom . i prirodnom simfonijskom formom 
izražaja. Nesklad, koji je time nastao u njegovoj 

umjetnosti i koji nije njemu u najdubljoj nutrini 
svojoj mogao ostati sakriven, mnogo je tragičniji 
nego svi njegovi borbeni udesi živoini. 

Ako vreli poriv za izražavanjem nije naveo 
francuskog majstora, da otkrije nove forme, njemu 
ide hvala za mnoge druge, dragocjene tekovine. Taj 
zanesenjački duh otkriva tako reći sasvim nove 
ptvari“ pjesnikovanja zvukovima; on proširuje pod- 
ručje muzičkoga izražaja poimence egzaltacije, fan- 
tastike i demonstva; spomenuti valja samo  vještičko 
zborovanje u Fantastičkoj simfoniji i finalnu orgiju 
Harold-simfonije. Nuz takove bizarne, djelomično i 
brutalne zvukove nalazi on zvukove do tada nečuvene 
nježnosti i miline tako u prozračnoj skladbici ,, Vila 
Maab“ u Romeo — simfoniji —, našao je i divnih 
boja, da naslika ugođaj krajolika, kako to nije pošlo 
za rukom nijednomu kompozitoru prije njega. , Prizor 
na polju“ u Fantastičkoj, a koračnica hodočasnika, 


koji pjevaju svoju večernju molitvu, u Harold-simfoniji, 
tom nesravnivom uzor-djelu muzičke poezije prirode, 
a u njima opaja jednako i draž melodijske linije 
pa a i čar instrumentalnog kolorita. Karakteristično su 
znali iskoristiti pojedine instrumente već stariji 
majstori, poimence Hi&ndel. Sve obilje zvučnih boja, 
koje mogu izvirati iz orhestra, otkrio je tek Berlioz 
pa za umjetničko iskoriščivanje bogate ove skale boja 
u svrhu pjesničkoga izražaja ima u svakom njegovom 
instrumentalnom djelu divnih primjera. Na taj način 
je postao klasičnim učiteljem instrumentacije, a 
nasljednicima namire još skoro važniju pobudu time, 
što je prviput upotrebio ,provodni motiv“, osnovnu 
misao, koja se provlači svim stavcima simfonije: 
u Fantastičnoj simfoniji ta je osnovna misao pidće 
fixe“, (spominjanje na dragu pretvorilo se u melo- 
diju), a u Haroldovoj je simfoniji tema puna blage 
melankolije, što je svira brač-solo, melodijskim izra- 
žajem za duševno stanje junakovo. 

“Provodni motiv jedina je sretna zamisao, koju je 
zamislio Berlioz s obzirom na formalnu izgradnju 
svojih velikih orhestralnih djela. U ostalom valjalo je 


tek na njegovom radu — tako se čini — razabrati 


neskladizmeđumuzičko-pjesničkih namjera i nasljeđenih 
shemata formi, da se moglo koraknuti dalje od 
klasičke forme simfonijske onim slobodnim izražajnim 
formama, koje se rađaju iz pjesničke zamisli same, a 
da se ne vezuju ni na kakovo ustaljeno shema. 
Majstor, koji je taj stil inaugurirao, bio je Franz 
Liszt sa svojim simfonijskim pjesmama. ' 

Naravno je, da se Liszt ne oslanja samo na 
Berlioza. On pozna temeljito klasične i predklasične 
majstore, on znađe ocijeniti i najmanji doprinos, kojim 
bilo koji savremenik podupire razvitak umjetnosti 
muzičkoga izražaja. Pa i o Mendelssohnu, koji 
se ipak ne bi usudio, da ,simfoniju osloni na pjes- 
nički sadržaj ili da njezin sadržaj precizira naslovom“, 
e 33 

misli on, da je cjelokupnom smjernicom svoga 
stvaranja doprinesao također življemu prihvatu pro- 
grama. A to moramo priznati osobito obzirom na 
vilinsku romantiku njegove uvertire ,Snu ljetne noći“ 
i svježe prikaze prirodne uvoda u , Walpurgisnacht“ 
(»Zlo vrijeme; prelaz u proljeće“) a povrh svega 
obzirom na Hebridsku uvertiru. 

No ono, što je Mendelssohn doprinesao novom 
uobličivanju stvari ništavo je sve prema veoma znat- 
nom pionirskomu radu, onoga majstora, kojega vole 
spominjati zajedno s njim, ako i bez opravdanja — 
»Narodi očituju svoje ritmijske težnje kad razvrsta- 
vaju velike svoje ljude“, veli O. Bie — sve je 
ništavo prema djelovanju Roberta Schumanna, bez 
kojega ne bi mogli zamisliti umjetnost Franza Liszta. 

U velikom je broju skladbi Schumann pitanje pro- 
gramne muzike. za sebe riješio praktički i to u od- 


lučno jasnom smislu. Ono, što poigrava njegovu 


fantaziju, o čemu on sanja i snatri, o svemu tome 
on nam pripovijeda u svojim dražesnim pjesmicama, 
pa svakoj dodaje riječ, rečenicu, motto, da uputi naše 
shvatanje: pravom stazom. Da i tamo, gdje je pro- 
gram izostavio, vjerujemo, da slušamo pričaoca, koji 
nam hoće da razotkrije sasvim određeni kutić svoje 
fantazije ili ćudi, — pa gle, najednom je usred notnih 
redaka zapisana riječ, koja strelimice osvjetli onaj ta- 
janstveni kutić (intermezzi 4!), kako smo to slično 
našli već u Beethovena. A sve predrage, često dubo- 
koumne pjesme Schumanove, počevši od Kinderszenen 
do Nachtstiieken, od Karnevala do Fasehingssehwanka, 
i od Papillonsa do Kreisleriane — tko da proživi, tko 
da ih slatko proćuti drugačije, nego s njihovim pro- 
gramnim riječima? Zar nam nije govor njihov upravo 
zato tako blizim, jer smo svjesni, da u shvaćanju 
njihovom ne ćemo zabasati ? 

pima tajenstvenih duševnih stanja, gdje natucanjem 
riječi kompozitor može brže privesti shvaćanju, a to 

valja prihvatiti sa zahvalnošću“, tako piše Schumann 
sam, jer se on ne samo praktički, nego i teorijski 
mnogo zabavljao problemom programne muzike. Na 
drugom mjestu kaže: , Filozofi zamišljaju, da je stvar 
gora, nego je uistinu; zaista se varaju, kad misle, da 
se kompozitor, koji obrađuje jednu ideju, sjedne poput 
propovjednika subotom poslije podne i šematizira 
svoje tema u običajna tri dijela i onda to izradi. 
Zaista se varaju! Stvaranje je muzičarovo 
posve drugačije, kad u njemu lebdi slika, 
misao, on će da bude samo onda sretan 
u svomu poslu, ako mu priđe u lijepim me- 
lodijama na rukama istih onih prelijepih ruku, 
o kojima negdje Goethe govori, da prenašaju zlatne 
vrčeve. Zbog toga: neka vam vaša predrasuda, ali 
u isti čas ispitajte i ne krivite majstora za 
prljavštine učenikove“. 

U Sehumanovim spisima o muzici i muzičarima 
nalazi se na mnogo mjesta sličnih opaski i uputa, 
kojima on hoće bit programne muzike osvijetliti s raznih 
strana. Arthura Seidla statistička obavijest razlaže, da 
je Schumann spomenuo 106 puta programnu muziku 
i to izuzevši vrlo rijetke iznimke vazda u nesumljivo 
povoljnom smislu. Ne može se sumnjati, da su brojna 
teorijska razlaganja Schumannova na tom polju i na 
srodnim područjima, znatno doprinijela tome, da se 
novim nastojanjima umjetničkim utru utrenici; možda 
bismo mogli naći više pionirskoga rada za programnu 
muziku u njegovom spisateljskom radu, nego u kompo- 
zitorskom. Zna se, da je Schumann u kasnije doba 
o mnogim stvarima drugačije mislio nego u doba, 
kada je kao urednik ,Neue Zeitschrift fir Musik“ 
pozivao na boj protiv filistarstva i zbrke dogmi, pa 
se oduševljavao za tim, da osvoji pjesništvo za umjet- 
nost, — sve je to važno samo za osobni udes majstorov, 
a i ne dolazi u obzir u povijesti muzičke umjetnosti. 
Kasnija vremena priznadoše Schumanna iz prve 

perijode; sjeme, što ga je u mladenačkom oduševljenju 
posijao, dobro je bilo, nosilo je i nosi do današnjega 
dana i stostruki plod. Naravno, kada je Franz Liszt 
istupio sa svojim simfonijskim tvorbama, gotovo se 
činilo, kao da se naučanje ,Davidsbiindlera“ raspalo 
i raspršilo,_ No Liszt je sam najbolje znao, da se to 
sve samo tako čini. Svjestan, da će njegovo doba doći, 
smješkao se napadajima i omalovažavanjima svojih 
umjetničkih drugova i ponosnim prezirom govorio: 
»Ja mogu čekati“. — 

Ma kako šarolik vanjski život Lisztov bio, kad 
razgledamo unutarnje ovisnosti, gotovo ćemo pomisliti, 
da spoznajemo korak po korak, kako je sila povijesti 
gonila do onog mjesta, gdje je on sam po sebi onda 
postao glasnikom onoga, što će biti, što će doći. 

Već mlad zašao je usred žive muzičke vreve. Nije 
iskušao zagušljive atmosfere teorijske školske sobe niti 
mudrosti učiteljske, duh je njegov bio brz i sve bez 
truda usvajao. Mladenački kralj koncertnoga podija 
razvio se do tolike griješne samodopadnosti, da je 
lako po svojim domislima ,kitio“ Beethovenove Sonate. 
Nije samo prema velikanima državnim on pokazivao 
»Srandijoznu nepažnju“, već i- prema velikanima 
umjetnosti — a onda se ujedamput zgrozio pred 
svetištem ove umjetnosti, koja mu se razotkrila, kada 
je ubirao majsko evijeće svojih virtuoskih zabluda — 
zaista drugi Franjo! 

Lako se može razabrati, kako je ujedamput zahvatilo 
Lisztovo biće svečano oduševljenje, koje je malo pomalo 
ovladalo svim njegovim umjetničkim proizvodima. 
I tada su dozrijevali plemeniti plodovi njegova stva- 
ranja. Neprolazne vrjednote sazrele u prošlosti spaja 
on s novim zasadama, što ih je usvojio u bogatom 
svom umjetničkom poslovanju; sasvim se oslobodio 
u duši svih teorema, formalistićkih školskih nazora 
i ostalih zapreka duševne produkcije, a k tomu je 
stekao obilje. znanja i doživljaja, pjesničkih misli 

i najraznovrsnijih, umjetničkih utisaka — a sve ovo 
blago postaje svojinom vanredno muzičkoga bića, 
duha, kojega je najprirodniji način izražavanja bio 
govor tonova. Ne teoretizira, već sam sobom nukan, 
kao da slijedi prirodnu nuždu, zakroči Liszt novim 
svojim putom u doba, kada je to svijet najmanje 
očekivao. Virtuozu, umjetniku svega svijeta, ,kosmo- 
politu“, koji je sabrao u nekoj mjeri šarolike elemente 
naobrazbe, to dakako ne bi tako lako pošlo za 
rukom; on bi teško mogao pokrenuti kamen na velikom 
gradilištu naše umjetnosti. To je mogao polučiti samo 
čovjek, kojega ss sve biće znatno koncentriralo, čovjek 
duboke kulture, bića kulture pune sadržaja. Znamo, 
da je Liszt, ostavio putove virtuoza, pa se u zrelim 
godinama smjestio stalno u Weimaru; i tu se razvila 
najdragocijenija moć njegova. Nastale su Faust-simfo- 
nija i Dante-simfonija, nastalo je 12 simfonijskih 
pjesni, a cio niz ovih — kada je minulo konačno 
vrijeme isztova ,čekanja“ — ustalio se u svim 
ozbiljnim koncertima; spominjem samo , Les Prćludes“, 
»Tasso“, ,Mazeppa“, ,Die Ideale“, ,Festklinge“. 
Pa i ,Orfeja“, ,Prometeja“, ,Hćroide funčbre“, 
»Hungariju“ i t zv. ,Gorsku simfoniju“ (po V. Hugoa 
pŠto možeš čuti na planinama“) naći ćeš sad ovdje, 
sad ondje na programima nadobudnih dirigenata. Ne 
bismo valjda ni trebali kazati, da bi osim toga osjetljivo 
stradavali i pijanisti, kada bi tko izbrisao iz njihovog 
repertoara brojne  Lisztove klavirske kompozicije, 
koje su sve više ili manje programatskog značaja. 
Koji pijanista da zabaci djela, kakova su ,Šumski 
šum“, ,5v. Franjo kroči po valovima“, Švicarske 
putne slike, svečani ,Sposalizio“ (pobudom poznate 
Rafaelove slike), ,Mefistov valcer“ i sve druge raz- 
novrsne klavirske pjesmotvore Lisztove. 

Prvo djelo, kojim je Liszt skrenuo od čistog vir- 
tuoskog komponiranja pjesničkoj simfonijskoj pjesmi, 
bilo je ,Ples mrtvih“ za klavir i orhestar, a u tom 

se djelu već unaprjed jasno raspoznava Lisztov pa: 
o biti programne muzike. Djelo je bilo doduše te 
g. 1862. izdano u konačnoj redakciji, no postalo je već 
1838. Liszt je vidio tada poznati ciklus osa smrti“, 
koji potječe — tako bar drže — od talijans og maj- 
stora Orcagne. Pogledom na taj prikaz izbile su u 
mladenačkom umjetniku muzičke slike, koje se smjesta 
grupirale oko jednog starocrkvenoga motiva: »zaje- 
čala je u njemu neslomivom moći »Dies irae loa : 
tonik sa svim modulacijama zamisli, koju je ta o“ 4 
majstor izrazio linijom i bojom (Lina pri 
344.) Muzičar naravno ne pomišlja, da niz slika 
precrtava jednu za drugom. Možda n. pr. ono sja 
u fis-dur pete varijacije ,Animato, quasi Corni z 
Caccia“ upućuje svojim naglim nastupom Jismo 
tema na lovačku družinu, koja sreta smrt, u Orca- 
gninom ciklusu, ipak cjelina ostaje nizom varijacija, 
koji je izgrađen umjetničkom ekonomijom sah 
zičkom; to je ugođaj, koji ga obuzeo, a na ga 
ispjevao i muzički izrazio. A. drugačije ae zem 
ni u kojem od brojnih svojih muzičkih djela. : A a- 
kovog se pjesničkog predmeta prihvatio pjesnik-kom- 
pozitor, doskora je on pronašao put, kojim mu se 
može primaknuti sa sasvim osjećajne strane. I sve, što u 
duši pri tom proživi, to on nastoji izložiti govorom 
tonova — označivši istodopce svoju temu kao pro- 
gram — a taj se govor sam po sebi podvrgava kae 
vanjskom raspoređaju, zadržava onu »formu“, koja 
je vazda uvjetovana dotičnim predmetom. ek. 
programne muzike nazivaju to masi had 
daje formu“). Kompozicija, koje se ne prilagođuju 
nikakovom ustaljenom shema muzičke forme, bilo je 
svagda, nazivali su ih ,fantazije“. | Liszt je naša aš 
svoje pjesničke orhestralne fantazije karakterističan 
naslov ,simfonijska pjesan“. . H 

U. različitim predgovorima partitura svojih mu- 
zičkih pjesmotvora upućuje Liszt s nekoliko rečenica 

u značaj i sadržaj dotičnih kompozicija. Iz tih vrlo 
oštroumnih razlaganja mogla bi se izraditi potpuna 
estetika  Lisztove programne muzike; svakako ta 
razlaganja moraju i najokorjelije sumnjičavce uvjeriti, 
da nigda nije majstoru palo na pamet, pokušati i 
najneznatnije, kako. bi prekoračio »Sranice muzike“. 
U predgovoru ,Prometeju“ on Primjerice kaže: ,Do- 
voljno bi bilo, da se u muziku pretvore ugođaji, koji 
u raznolikim promjenljivim formama mita čine bit, 
gotovo dušu mita; smionost, patnju, ustrajnost i 
oslobođenje“. A u zadnjoj rečenici ovo još ističe: 
»Muzičkim je karakterom ove. predloške duboka bol, 
koja pobjeduje prkosnom ustrajnošću“. Ovakove su,i 
druge točne izjave umjetnikove (nalaze se navlastito 
u njegovom sadržajem bogatom eseju o programnoj 
muzici), a te izjave za cijelo dostatno oprovrgavaju bu- 
dalastu isporedbu p-ogramatskih kompozicija sa ,,sli- 
kovnicama, što se gude i sviraju“. 

Mirno možemo priznati, da se Liszt rve tu i tamo 
s kompozitorskom tehnikom, da je njegova polifonija 
prigodice mršavija, nego bi trebala da bude po 
našem Aanašnjem muzičkom ukusu, a Priznati to 
možemo tim prije, što nam majstor u drugu ruku 
podaje mnoštvo temata osobito plastičkih, silnih izra- 
žajem. Ti manjci radova, ako ih uopće ima, nisu 
mogli nikako spriječiti, da je Lisztov pjesničko-muzički 
rad postao osiovicom za produkciju svih daljnjih, 
muzičara, koji su smjerali napretku. A što je na toj 
osnovici sagrađeno, poduprto je najuspješnije muzičkim 
tekovinama Richarda Wagnera. 

Uvertire i predigre Wagnerove bez iznimke su 
programna muzika; pa ako im i nije majstor _sam 
napisao pjesnička tumačenja, gotovo ih ne možemo 
rugačije shvatiti i razumjeti, nego u programatskom 
smislu: Da je Wagner potpuno opravdavao namjere 
Lisztove, razbira se iz duhovite rasprave, koju piše 
o Lisztovoj programnoj muzici, a potvrđuje se i drago- 

cjenom simfonijskom pjesni, koju je sam napisao: Sieg- 
fridovom idilom. Zacijelo, ta bi se kompozicija mogla 
nazvati jednostavno ,idilom za orhestar“ ili pak ,fan- 
tazijom“, ,slikom ugođaja“ ili slično i slušalac, bii tako 
uživao slušajući je. No koji će čovjek, ako shvaća 
umjetnost, nijekati, da nas se taj, muzički pjesmotvor 
dojima bezkonačno dublje, sa svim onim, što u nama po- 
buđuje ime Siegfriedovo i svim onim mnogim pjesnič- 
kim zamislima, što se uz to ime oslanjaju, dakle sa svojim 
»programom“! Istina je, može se i to mi oi 
tkogod, ako ne zna toga programa, mogao pokuditi u- 
žine u kompoziciji. Bi li pak mogao onaj, koji zna, izosta- 
viti i jedan jedincati takt divne ove prozračne slike ? 

“Za razvitak vanjske forme u programnoj muzici 


nisu uostalom Wagnerove instrumentalne kompozicije , 


od tolikog zamašaja, koji im se podaje, kada se po- 
vršno izbrajaju tri promicatelja njezina: Berlioz, 
Liszt, Wagner. Ispravno  upozoruje Fr.  Rčsch 
(»Musikalische Streitfragen“, s. 56.) na to, da u Wag- 
nerovim instrumentalnim djelima prevladava sasvim 
konzervativno obilježje. Zamašaj je Wagnerov za naše 
razlaganje poglavito u tom, što je sam muzički izražaj 
obogatio, učinio govor muzike gipći i pruživiji, pri- 
bavio mu novih podobnosti izražaja, dalje još i u tom, 
da je svojim muzičkim dramatskim stilom znatno 
dotjerao podobnost za shvaćanje nove simfonijske 
umjetnosti! Bilow već hvali izgradnju čitavog prvog 
čina ,Lohengrina“ kao jedinstvenu  simfonijsku 
tvorbu“. A mi znamo, da je muzika u kasnijim dra- 
mama u još većoj mjeri jedinstvena, da se strogo 
organski razvijaju muzički stavci silnih dimenzija. 
Nesvjesno je svaki slušalac Wagnerovih kazališnih 
djela sazrijevao za shvaćanje stila simfonijskih pjesmo- 
tvora. 'To se zbivalo tim prirodnije i laglje, jer tu govor 
tonova kao i tamo otkriva duši slike sasvim indivi- 
dualnog značaja, a i tu i tamo se otvaraju zadnja 
vrata shvaćanju pjesničkom riječi. 

VII. Iza Liszta i Wagnera. 


Za vrijeme, u koje se borbom morala utvrditi 
muzička drama Wagnerova, prirodno je bilo manje 
zanimanja za instrumentalno pjesnikovanje. Pa je i 
produkvija na tom području, ne obazremo li se na 


odjela Lisztova, bila prilično neznatna. Nekoliko vrlo 


spremnih muzičara, R. Volkmann i Joachim Raff, 
pokušali su, da dadu u svojim djelima mjesta pjesničkim 
elementima, a da u isto doba ostanu što vjerniji tra- 
diciji klasične forme. Osobito je uspijevao isprva svojim 
radovima Raff, no zvijezda mu začudo naglo potamnila, 
kada pregnuše strogi sljedbenici Liszta i Wagnera, 
da osvoje koncertne sale. Među ovima je Aleksander 
Ritter, autor ,Olafova svadbena kola“ i muzičkoga 
eposa ,Put cara Rudolfa grobu“, u neku ruku spojka 
između obadva starija majstora i najnovijom genera- 
cijom kompozitora. Aleksander je Ritter predvodniku 
današnje programne muzike RicharduStrauB u uodlu- 
čnom času pokazao put u novi svijet programne muzičke 
umjetnosti. 

Ma da Richard Strauf još živi, pa se njegov rad 
potom još ne može uzimati predmetom povjesnoga 
razmatranja, možemo zacijelo reći, da je njegova umjet- 
nost novim vrhuncem u razvijanju instrumentalne 
muzike. Uvjerili smo se o neobično sugestivnoj moći 
njegovog govora tonovima; a koliko on suvereno 
vlada tehnikom, o tom nas poučava pogled u bilo koju 
partituru poznatih njegovih muzičkih pjesmotvora: 
»Don Juan“, ,Macbeth“, ,Tod und Verklarung“, 
»Till Eulenspiegel“, ,Also sprach Zaratustra“, ,Don 
Quixote“, ,Kin Heldenleben“, ,Simfonia domestica“, 
»Alpensymphonie“ i dr. 

Cesto su već upozorivali na to, da se u razvitku 
stvaranja Straubovog razbira razvitak instrumentalne 
muzike od klasičkoga doba dalje i to u zbitom obliku, 
kako se on isprva zanima za vrste stilova pojedinih 

velikih majstora kao ,arhitekt tonova“, pa da malo 
pomalo postaje pjesnikom tonova. Na taj je 
način stekao on vanrednu snagu uobličivanja, umjet« 
nost u stavku, pomoću koje može podati svo- 
jim djelima formalnu plastiku, kako to može učiniti 
samo pravi majstor. Ova oštro razčlanjena izgradnja 


StrauBovih kompozicija — vezivana fino razgra- 
njenom i izražajnom polifonijom, pa i neiserpivom 
umjetnošću . orhestriranja — toliko mnogo podupire 


razumljivost njihovu, da i ne trebaju više programa, 
već dostaje naslov. Zapravo je samo uz ,,Don Juana“ 
odulji program, fragment Lenauov. Pjesmu, koja inter- 
pretira ,Tod und Verklirung“, tek je naknadno 
upisao u partituru Alexander Ritter. 

Kada smo naišli već u Beethovena na mjesta, gdje 
je slušač najodrešitije prinukan, da drži pred očima 
namjeru kompozitorovu, ne treba da nas čudi, da mu- 
zičar, koji raspolaže mnogo bogatijim sredstvima, i 
može da pretpostavi u slušača bitno dotjeraniju podob- 
nost shvaćanja, napiše takovih djela. I u StrauBa ima 
epizoda, koje razumijemo tek po ideji ojeline. Najinte- 
resantniji je završetak trećeg dijela u ,,Heldenleben“: 
ljubavni prizor zamire u mekanim ges-dur-sazvucima, 
a ,kao iz daljine“ ozvanjaju pri tom oštri, karikirani 
motivi u G-mol! Sasvim je razumljivo, da rado 
navađa baš ovo mjesto čuvar ,vječne istine i ljepote“, 
kada hoće da pokaže, pred kakovim kakofonijama 
ne prezaju najmlađi. Tko ima uši da čuje, taj će 
brzo umiriti svoju muzičko-teorijsku savijest poradi 
ovakovih nesklada; a tko dakako smatra da muzika 
ima dašto glađe i lagodnije riješava akustičke fenomene, 
taj će se baš tako zgroziti nad tom i takovom raspu- 
štenosti, kao što i dobri akademski slikarski majstor 
nad ,nemogućim“ sisavcem u Bčeklinovoj ,,Sehweigen 
im Walde“. 


StrauB je dosada stalno držao, da mora postaviti 


program svojoj muzici, pa je to većinom učinio samim 

naslovom. Drugim je putom  pokročio znameniti 
Gustav Mahler. On označuje velika svoja orhestralna 
djela ,simfonijama“, no svagda u zadnjem stavku 
pjevaju pjevači tekst, iz kojega se više ili manje jasno 
može razabrati rekbi naknadno program cijele muzike. 
Da li će ovu ideju prihvatiti oni, koji pregnuše da 
stvaraju sada i u buduće, ne možemo još kazati. 
Danas ima u programatskih kompozitora umjetničke 
smjelosti i radosti nad otkrivanjem, a i pokretljivosti 
fantazije. Spomenimo samo još interesantne pa i dra- 
gocjene tvorbe J. L. Nicodća (,,Gloria, pjesma oluje i 
sunca“), M. Sehillinga (,Pozdrav moru“, ,Jutro na 
moru“, Razgovor“), H. Bischoffa (,,Pan“), F. Klosea 
(,Život, sanja“), L. Blecha (,Utjehau prirodi“), K. 
Gleitza (, Venus i Bellona“, ,Job Fritz“), O. Nau- 
manna (,Momče nebojša“). M. Regera (Koralne fan- 
tazije za orgulje), S. v. Hauseggera (Dionizijska fan- 
tazija“, Barbarossa“, ,, Wieland kovač“), F. Miko- 
reya (,Na Adriji“), E. Boehea (ciklus Odisej“), 
G. Brechera (,Rosmersholm“, ,Iz našeg vremena“), 
H. Wolfa (,Pentesilea“), F. Weingartnera (,Die Ge- 
filde der Seligen“), C. Debussya  (,L'aprčs-midi 
d'un faun“), P. Dukasa (,Zauberlehrling“), J. Si- 
beliusa (, Labud od Tuonele“). 

Program može imati dvostruko značenje: može da 
bude, kom pozitoru principom, po kojem stvara 
formu, a može da bude slušaču poželjnim, ali i. 
nenadoknadivim sredstvom, da potpuno shvati umjet- 
ničko djelo. Program moramo smatrati legalnim sred- 
stvom sporazumljivanja između kompozitora i slušača, 
a to valja na svaki način dostojno ocijeniti, dok pro- 
gramu ne bude dana druga zadaća, nego je ona, da 
bude skromnim putokazom, koji još kazuje dio puta, 
da ga putnik sam odmjeri, usprkos svih uputa. Liszt 
ispravno naglašuje: ,Majstor je vazda majstor svoga 

djela. A zato mu nitko ne može braniti, da postavi 
takove putokaze, kako i gdje on treba da ih postavi, 
da slušaoca sigurno dovede u idealno carstv) svoje . 
mašte.“ Veli se: , Tko hoće da razumije pjesnika, mora da 
putuje u pjesnikov kraj“; a tu riječ može da primijeni 
muzičar i na sebe, jer svi zaista veliki muzičari bijahu 
i veliki pjesnici. 

